EkBass/fiwiki-20250220-pages-articles huggingface dataset:
Maxime Brunerie

Maxime Brunerie (s. 21. toukokuuta 1977) on ranskalainen, joka yritti murhata presidentti Jacques Chiracin Pariisissa 14. heinäkuuta 2002. Tapaus sattui Ranskan kansallispäivän juhlaparaatissa Champs-Élyséesillä. Brunerie ampui kahdesti kohti presidentin autosaattuetta, mutta joutui välittömästi poliisin pidättämäksi. Miehellä oli ollut yhteyksiä äärioikeistolaiseen Unité Radicale -puolueeseen. Lisäksi hän oli ollut Mouvement National Républicainin ehdokkaana paikallisvaaleissa. Oikeudenkäynti alkoi 6. joulukuuta 2004. Tuomari katsoi kuitenkin, että ammuskelu oli enemmän masentuneen ja syrjäytyneen nuoren miehen epätoivoinen teko kuin poliittisen murhan yritys. Brunerien tarkoitus oli ollut ensin murhata hyvin huomattava henkilö ja sen jälkeen tehdä itsemurha tai tulla poliisin tappamaksi televisiolähetyksessä. Alentuneesti syyntakeiseksi katsottu Brunerie tuomittiin kymmenen vuoden vankeusrangaistukseen. Luokka:Ranskalaiset rikolliset Luokka:Henkirikoksia yrittäneet Luokka:Vuonna 1977 syntyneet Luokka:Elävät henkilöt
Ix

Ix tarkoittaa seuraavia: * * Ix, planeetta Frank Herbertin Dyyni-kirjasarjassa * IX, Bulldozerin albumi vuodelta 1987 * IX, Bendikin albumi vuodelta 1991. * IX, Zero Nine -yhtyeen albumi vuodelta 2009. * iX – Magazin für professionelle Informationstechnik, iX, saksalainen aikakauslehti. * Ford Prefect, alkuperäinen nimi Ix, yksi Linnunradan käsikirja liftareille -kirjan päähenkilöistä
Iy

Iy tarkoittaa seuraavia: * Imperial Yeomanry, IY, brittiläinen sotilasyksikkö * .
Iz

Iz tarkoittaa seuraavia: * * Israel Kamakawiwo'ole, taiteilijanimi IZ, yhdysvaltalainen laujala * Iž, saari Kroatiassa * Iž, joki Udmurtiassa * Iž, Udmurtian pääkaupungin Iževskin udmurtinkielinen nimi * IŽ, venäläinen automerkki.
Raoul Villain

Raoul Villain (19. syyskuuta 1885 Reims, Ranska – 17. syyskuuta 1936 Cala Sant Vicente, Ibiza, Espanja)Raoul Villain Chemins de Mémoire -sivusto. Viitattu 9.2.2025. oli ranskalainen nationalisti, joka salamurhasi sosialistijohtaja Jean Jaurèsin Pariisissa 31. heinäkuuta 1914 hieman ennen ensimmäisen maailmansodan puhkeamista. ==Elämänvaiheet== Villainin isä ja veli olivat oikeuslaitoksen virkailijoita. Hänen äitinsä ja isänsä äiti kärsivät mielisairaudesta. Villain palveli vuosina 1906–1907 Ranskan jalkaväessä, valmistui vuonna 1909 Rennesin maatalouskoulusta ja muutti hieman myöhemmin Pariisiin, jossa hän työskenteli muun muassa Collège Stanislas -koulun valvojana. Kesäkuussa 1914 hän kirjautui École du Louvreen opiskelemaan arkeologiaa. Isänsä mukaan Villain muuttui näinä vuosina käytökseltään epävakaaksi ja sai vaikutteita kristillisestä mystiikasta. Villain liittyi vuonna 1904 kristilliseen Sillon-liikkeeseen ja vuonna 1913 tai 1914 kiihkokansallismieliseen Ligue des jeunes amis de l’Alsace-Lorraine -järjestöön. Ranskan tappio Ranskan–Preussin sodassa vuonna 1871 ja sitä seurannut Elsassin ja Lothringenin menetys Saksalle katkeroitti monia ranskalaisia.Alsace-Lorraine Encyclopædia Britannica. Viitattu 9.2.2025. Villainin mielestä ”Saksan hyväksi” toimivat ranskalaiset ansaitsivat kuolla, ja hän kiinnitti huomionsa pasifistiseen Jaurèsiin, joka vastusti lakia kolmivuotisesta asevelvollisuudesta. Hän väijyi Jaurèsia Pariisin kaduilla Smith & Wesson -revolverin kanssa ja murhasi lopulta tämän 31. heinäkuuta 1914, muutamaa päivää ennen maailmansodan puhkeamista. Jaurès istui Café du Croissant -kahvilassa Montmartrella selkä avoimeen ikkunaan päin, kun Villain ampui häntä ikkunan kautta kahdesti päähän. Villain yritti paeta paikalta, mutta L’Humanité-lehden taittaja Tissier pysäytti paon lyömällä häntä kepillä päähän. Villain oli vietti koko ensimmäisen maailmansodan ajan turvasäilövankeudessa, mutta Ranskan hallitusten toiveesta murhaoikeudenkäyntiä lykättiin toistuvasti aina vuoteen 1919 saakka, koska sen pelättiin horjuttavan vasemmiston ja oikeiston haurasta hallitusyhteistyötä eli ”pyhää liittoa” (union sacrée). Oikeudessa Villainin toisena puolustusasianajajana oli entinen sosialistinen kansanedustaja Alexandre Bourson. Villain sai valamiehistöltä vapauttavan tuomion 29. maaliskuuta 1919 vain viisi päivää kestäneen oikeudenkäynnin jälkeen, mikä nostatti suuria työläisten mielenosoituksia. Hän sai seuraavana vuonna sakkotuomion hopeakolikoiden salakaupasta. Vapauduttuaan Villain asui joitain vuosia Danzigissa ja Memelissä. Vuodesta 1932 hän asui perintönsä turvin Ibizan saarella Cala Sant Vicenten kylässä ja rakennutti sinne taloa. Hän kuoli Espanjan sisällissodan alkuvaiheessa, kun Manner-Espanjasta saapuneet tasavaltalaiset anarkistit valtasivat Ibizan ja surmasivat hänet 17. syyskuuta 1936. Hänet haudattiin paikalliselle hautausmaalle, mutta myös Reimsin Cimetière du Nord -hautausmaalle Ranskaan pystytettiin hänen nimeään kantava hautakivi. ==Lähteet== Luokka:Ranskalaiset murhaajat Luokka:Ranskalaiset henkirikosten uhrit Luokka:Vuonna 1885 syntyneet Luokka:Vuonna 1936 kuolleet
Asian Football Confederation

Asian Football Confederation (AFC) on Aasian jalkapalloliitto. Se on perustettu vuonna 1954 Manilassa Filippiineillä, ja se on yksi kuudesta kansainvälisen jalkapalloliiton Fifan alaisesta maanosien jalkapallojärjestöistä. Liiton päätoimisto sijaitsee Malesian Kuala Lumpurissa. Nykyinen puheenjohtaja on bahrainilainen šeikki Salman Bin Ibrahim Al-Khalifa. AFC:hen kuuluu yhteensä 46 eri jäsenliittoa. Valtiot, jotka kuuluvat maantieteellisesti sekä Eurooppaan että Aasiaan kuuluvat pääsääntöisesti Euroopan jalkapalloliittoon Uefaan kuten Turkki, Venäjä, Azerbaidžan, Kazakstan, Armenia ja Georgia. Kokonaan maantieteellisesti Aasiaan kuuluvat Israel ja Kypros kuuluvat myös AFC:n sijaan Uefaan lähinnä poliittisista syistä. Vuonna 2006 Australia siirtyi AFC:hen Oseanian liitosta. Tärkeimpiä AFC:n järjestämiä kilpailuja ovat maajoukkueiden Asian Cup sekä seurajoukkueille järjestettävät AFC Champions League (verrattavissa Mestarien liigaan) sekä AFC Cup (verrattavissa UEFA Cupiin). == Lähteet == == Aiheesta muualla == * The-AFC.com Luokka:Kansainväliset jalkapalloliitot Luokka:Aasia
Simpsonit (1. tuotantokausi)

Simpsoneiden 1. tuotantokausi käynnistyi Yhdysvalloissa 17. joulukuuta 1989 jouluaiheisella jaksolla Simpsons Roasting on an Open Fire, jonka suomennos on Joulurauha. 1. kausi käsittää kolmetoista jaksoa. Yhdysvalloissa ensimmäisen kauden esitys päättyi 13. toukokuuta 1990. Suomessa kausi käynnistyi 26. elokuuta 1991. Tämä kausi nähtiin ensimmäisen kerran tuotantokoodin loppuosan numeroiden mukaisessa järjestyksessä, vaikka Yhdysvalloissa jaksojen järjestystä verrattuna tuotantokoodiin oli sekoitettu, eli Suomessa jaksot nähtiin eri järjestyksessä. Ensimmäinen kausi julkaistiin DVD:llä Euroopassa ja Australiassa 24. syyskuuta 2001 ja Yhdysvalloissa päivää myöhemmin. Kauden jaksoissa vierailivat Marcia Wallace, Ron Taylor, Albert Brooks, Sam McMurray, Kelsey Grammer ja Penny Marshall. ==Jaksoluettelo== ===Joulurauha (Simpsons Roasting on an Open Fire)=== ===Nuori nero (Bart the Genius)=== ===Ydinvoimala (Homer's Odyssey)=== ===Perheterapiaa (There's No Disgrace Like Home)=== ===Sodanjulistus (Bart the General)=== ===Lisan blues (Moaning Lisa)=== ===Ruostunut romukasa (The Call of the Simpsons)=== ===Sankarin pää (The Telltale Head)=== ===Täyskaato (Life on the Fast Lane)=== ===Harha-askel (Homer's Night Out)=== ===Vaihto-oppilas (The Crepes of Wrath)=== ===Komedian kuningas (Krusty Gets Busted)=== ===Lapsenvahti (Some Enchanted Evening)=== ==Lähteet== *Luettelo Simpsonien jaksoista ja VHS-julkaisuista Suomessa Jukkaeronen.com Simpsonit (01. tuotantokausi)
Vu

VU, Vu tai Vũ voi tarkoittaa seuraavia: * VU, Vanuatun ISO 3166-1 -maakoodi * * Viipurin Urheilijat, VU, helsinkiläinen urheiluseura * Isänmaallinen liitto, VU, , liechtensteinilainen puolue * VU, ranskalainen aikakauslehti. * VU (), vaarantunut laji * Vrije Universiteit, VU, yliopisto Amsterdamissa, Alankomaissa * Vilnan yliopisto (), VU, yliopisto Vilnassa, Liettuassa * Venstres Ungdom, tanskalainen poliittinen nuorisojärjestö * Vũ-nimisiä henkilöitä: ** Vũ Nhật Tân (1970–2020), vietnamilainen säveltäjä ** Vũ Thị Trang (s. 1992), vietnamilainen sulkapalloilija
Vv

Vv tarkoittaa seuraavia asioita: * * virkavapaus, vv., myös virasta vapaa ja virkavapaa, määräajaksi myönnetty vapaus viran hoitamisesta * . * Valovuosi, lyhenne vv * Ville Valon vuonna 2020 alkanut sooloyhtye.
Vw

Vw tarkoittaa seuraavia asioita: * * Volkswagen, VW, saksalainen automerkki.
Glory Thy Name

__NOTOC__ Glory Thy Name on Divinefiren esikoisalbumi. Se julkaistiin ensin vain Japanissa 26. marraskuuta 2004, ja myöhemmin Ruotsissa tammikuussa 2005. == Kappaleet == # # # # # # # # # # == Kokoonpano == === Yhtye === * Christian Rivel – laulu * Jani Stefanović – kitara, kosketinsoitin, rummut, musiikkiohjelmointi * Andreas Olsson – bassokitara === Vierailevat muusikot === * Torbjörn Weinesjö – kitara (kappale 5 ja 7) * Pontus Norgren – kitara (kappaleet 3–5, 7 ja 8) * Carl Johan Grimmark – kitara (kappaleet 2, 6 ja 9) * Fredrik Ohlsson – laulu (kappaleet 4 ja 9) * Hubertus Liljegren – laulu (kappaleet 2 ja 9) * Eric Clayton – kerronta (kappaleet 1, 9 ja 10) * Thomas Vikström – taustalaulu === Tuotanto === * Torbjörn Weinesjö – äänittäjä, miksaaja * Jani Stefanović – äänittäjä * Andreas Olsson – äänittäjä * Carl Johan Grimmark – äänittäjä * Pontus Norgren – äänittäjä * Plec – masteroija * Markus Sigfridsson – kansikuva, layout, design * Christian Rivel – design, layout * Jannine Rivel – valokuvat * Angelique Stefanovic – valokuvat * Marie Thorén – valokuvat == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2004 esikoisalbumit Luokka:Divinefiren albumit
Shebang

Shebang on ruotsalainen tyttöduo, joka soittaa popin ja punkin sekoitusta. Sen ovat perustaneet vuonna 1998 Marina Ljung ja Yohanna "Betty" Dittrich. Ensimmäinen single oli "Skater Girl" ja se ilmestyi vuonna 2000. Vuonna 2001 ilmestyi albumi "The whole Shebang" ja se myi heti tupla-platinaa ja joka sisälsi hitin "Romeo". Kappale on soinut myös Eva & Adam – neljät synttärit ja fiasko -elokuvan tunnuskappaleena. == Diskografia == === Studioalbumit === * 2001 - The Whole Shebang * 2003 - So Come On * 2007 - Go! Go! Go! === Singlet === * 2000 - "Skater Girl" * 2001 - "Romeo" * 2001 - "Sheena Is a Punk Rocker" * 2001 - "I Lost My Heart to Rock'n Roll" * 2003 - "Temple of Love" * 2003 - "Crash" * 2005 - "Kids in America" * 2007 - "Go!" * 2007 - "Caveman" ==Aiheesta muualla== * http://www.shebangonline.com/ * Luokka:Ruotsalaiset popyhtyeet
Alppihiihto talviolympialaisissa 1960

VIII talviolympialaisissa Squaw Valleyssä vuonna 1960 alppihiihto oli viidettä kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla. ==Miehet== ===Pujottelu=== Sija Maa Kilpailija 1 Ernst Hinterseer 128,9 2 Mathias Leitner 130,3 3 Charles Bozon 130,4 ===Suurpujottelu=== Sija Maa Kilpailija 1 Roger Staub 1.48,3 2 Josef Stiegler 1.48,7 3 Ernst Hinterseer 1.49,1 ===Syöksylasku=== Sija Maa Kilpailija 1 Jean Vuarnet 2.06,0 2 Hans-Peter Lanig 2.06,5 3 Guy Périllat 2.06,9 ==Naiset== ===Pujottelu=== Sija Maa Kilpailija 1 Anne Heggtveit 109,6 2 Betsy Snite 112,9 3 Barbi Henneberger 116,6 ===Suurpujottelu=== Sija Maa Kilpailija 1 Yvonne Rüegg 1.39,9 2 Penelope Pitou 1.40,0 3 Giuliana Chenal-Minuzzo 1.40,2 ===Syöksylasku=== Sija Maa Kilpailija 1 Heidi Biebl 1.37,6 2 Penelope Pitou 1.38,6 3 Traudl Hecher 1.38,9 ==Lähteet== * Talviurheilun tähdet, WSOY 1986, s. 382–384 Luokka:Talviolympialaiset 1960 1960 1960 Luokka:Yhdysvaltain alppihiihto
Georges Nagelmackers

Georges Nagelmackers (24. kesäkuuta 1845 Liège, Belgia – 10. elokuuta 1905 Villepreux, Ranska) oli belgialainen liikemies ja Compagnie Internationale des Wagons-Litsin ja Idän pikajunan perustaja. Luokka:Belgialaiset liikemiehet Luokka:Vuonna 1845 syntyneet Luokka:Vuonna 1905 kuolleet
Traveling Wilburys Vol. 1

Traveling Wilburys Vol. 1 on vuonna 1988 julkaistu Traveling Wilburys -yhtyeen albumi. Sen kaikki kappaleet ovat yhtyeen jäsenien tekemiä. Tuottajat ovat Otis ja Nelson Wilbury (George Harrison ja Jeff Lynne). == Kappaleluettelo == # # # # # # # # # # ==Kokoonpano== * Nelson Wilbury (George Harrison) – soolokitara, slide-kitara, laulu & taustalaulu * Otis Wilbury (Jeff Lynne) – kitara, kosketinsoitin, laulu & taustalaulu * Charlie T. Wilbury Jr (Tom Petty) – basso, akustinen -ja sähkökitara, laulu & taustalaulu * Lefty Wilbury (Roy Orbison) – akustinen kitara, laulu & taustalaulu * Lucky Wilbury (Bob Dylan) – akustinen kitara, huuliharppu, laulu & taustalaulu Muut muusikot * Buster Sidebury (Jim Keltner) – rummut * Jim Horn – saksofonit * Ray Cooper – lyömäsoittimet * Ian Wallace – tom tomit kappaleessa "Handle with Care" == Lähteet == * CD-levy 925 796-2 (Wilbury Records, 1988) Luokka:Vuoden 1988 esikoisalbumit Luokka:Traveling Wilburysin albumit
Vy

Vy voi tarkoittaa ainakin seuraavia asioita: * * * Vaasan yliopisto, VY, yliopisto Suomessa * Vy, Norjan valtion rautatieyhtiö (vuoteen 2019 asti Norges Statsbaner, lyhenne NSB) * varhaiskasvatusyksikkö, vy * Vy-le-Ferroux, kunta Ranskassa * Vy-lès-Filain, kunta Ranskassa * Vy-lès-Lure, kunta Ranskassa * Vy-lès-Rupt, kunta Ranskassa. == Lähteet ==
Didrik Möllerum

Didrik Möllerum tai Diedrich Möllerum (1642 – noin 1702) oli todennäköisesti tanskalaissyntyinen taidemaalari. Hän toimi maalarinammatin harjoittajana Turussa ja oli Jochim Neimanin jälkeen 1600-luvun Suomen etevin muotokuvamaalari. Möllerum muutti Turkuun Uumajasta 1684 ja palasi sinne myöhemmin; hän on toiminut siellä välskärinä 1702. Hän kunnosti Turun tuomiokirkon vuoden 1681 tulipalossa tuhoutuneita töitä. Hänen julkisia töitään ovat Peitziuksen votiivitaulu Raahen kirkossa 1691 ja Tornion kirkon saarnatuolin koristelu ja vanha alttaritaulu vuodelta 1701. Hän on maalannut Ilmajoen kirkkoherran Gabriel Peldanin ja tämän vaimon Margareta Raumanan muotokuvat 1690. Samoin hän on maalannut Kalannin kirkkoherran Mikael Brunlöfin ja tämän vaimon Maria Wärdhin muotokuvat noin 1686. Molemmat parimuotokuvat ovat Kansallismuseossa. Pietarsaaren maalaisseurakunnan kirkkoon (Pedersören kirkko) hän maalasi kirkkoherra Laurentius Prytzin (lat. Laurentius Preutz) ja hänen perheensä votiivimuotokuvan, joka on nykyisin Etelä-Pohjanmaan museossa Vaasassa. Ruotsissa Svartnäsin kirkossa lähellä Falunia on kaksi Möllerumin 1695 maalamaa muotokuvaa tytöistä. Möllerum teki pääosan töistään Pohjanmaalle ja Tornioon. == Kuvia teoksista == Tiedosto:Michael Brunlöff by Möllerum.jpeg|Muotokuva Kalannin kirkkoherra Mikael Brunlöfistä (1686). File:Altar painting by Didrik Möllerum in Tornio church.jpg|Tornion kirkon alttaritaulu (1701). File:Pulpit of Tornio church.jpg|Tornion kirkon saarnastuolin maalaukset. Saarnastuolin veisti Nils Jacobsson Fluur. ==Lähteet== *Kuvataiteilijamatrikkeli *Taidekurssi *Pedersören kirkko *Tornion kirkko Luokka:Suomalaiset taidemaalarit Luokka:Tanskalaiset taidemaalarit Luokka:Vuonna 1642 syntyneet Luokka:Vuonna 1702 kuolleet Luokka:Muotokuvamaalarit
Faust (vuoden 1926 elokuva)

Faust on vuonna 1926 valmistunut saksalainen mykkäelokuva, jonka ohjasi F. W. Murnau. Elokuva jäi Murnaun viimeiseksi työksi Saksassa. Faustista oli tarkoitus tulla Fritz Langin Metropoliksen (1927) ohella suurin ja hienoin Saksassa koskaan tuotettu elokuva. Oli oikeastaan Emil Janningsin ansioita, että Murnau sai elokuvan ohjattavakseen. Jannings oli kuullut Ufan suunnitelleen Faustin ohjaajaksi Ludwig Bergeriä ja Mefiston rooliin Conrad Veidtiä. Jannings vaati ohjaajaksi Murnauta ja samalla Mefiston roolia itselleen. Alun perin Gretchenin rooliin haluttiin yhdysvaltalainen Lillian Gish, mutta Murnaulle ja Gishille tuli riitaa naisen vaatimuksesta omaan kameramieheen. Sen jälkeen Murnau valitsi rooliin kokemattoman Camilla Hornin. ==Juoni== Demoni Mefisto ja arkkienkeli Gabriel lyövät vetoa, että kenet tahansa maailman ihmisistä voi houkutella pimeälle puolelle palvelijaksi. Enkeli valitsee kohteeksi hurskaan Jumalan palvelijan, Faustin. Mefisto lähettää kulkutaudin Faustin kotikylään, ja epätoivoissaan kyläläiset turvautuvat vanhan miehen apuun. Faust ei pysty auttamaan kyläläisiään, sillä Jumala ei enää vastaa hänen rukouksiinsa. Epätoivoissaan Faust turvautuu pimeisiin voimiin ja manaa esiin Mefisto-demonin. Mefisto suostuu auttamaan, mutta tekee samalla Faustille tarjouksen – ikuisen nuoruuden kaikkine iloineen. ==Vastaanotto== Faust ei menestynyt kotimaassaan odotetulla tavalla, vaikka ulkomailla elokuva otettiin paremmin vastaan. Elokuvan teko maksoi kaksi miljoonaa Saksan markkaa, ja se tuotti lippuluukuilta takaisin vain puolet siitä. Kriitikot pitivät Faustia tyhjänpäiväisenä kameratemppuiluelokuvana, joka ei keskity tarpeeksi juonen kerrontaan. Elokuvasta tuli Metropoliksen ohella toinen elokuva, joka ajoi Ufan konkurssin partaalle. ==Näyttelijät== ==Lähteet== * Mykkäelokuvasivusto * DVD Plaza == Aiheesta muualla == * Luokka:Vuoden 1926 saksalaiset elokuvat Luokka:Saksalaiset mykkäelokuvat Luokka:Saksalaiset mustavalkoelokuvat Luokka:F. W. Murnaun ohjaamat elokuvat
Armas Salonen

Armas Immanuel Salonen (17. tammikuuta 1915 Ida, JapaniKuka kukin on 1978 (Projekt Runeberg) Viitattu 21.6.2022. – 22. lokakuuta 1981 Helsinki) oli Mesopotamiaa tutkinut suomalainen professori. Salonen osasi muun muassa muinaisen Lähi-idän sumerin kieltä. Hän suomensi Gilgameš-eepoksen ja on tutkinut Osiris-tarua. == Elämäkerta == Salosen vanhemmat olivat lääninrovasti Kaarlo Erkki Salonen ja tämän ensimmäinen puoliso Selma Selina Paaso. Hän pääsi ylioppilaaksi 1933 ja valmistui filosofian kandidaatiksi 1936, lisensiaatiksi 1939 ja tohtoriksi 1950. Salonen toimi Helsingin yliopistossa assyriologian ja seemiläisen filologian dosenttina 1939–1949, itämaisen kirjallisuuden vt. professorina 1940–1941, 1943–1945, 1953–1954 ja 1960–1965 sekä assyriologian ja seemiläisen filologian ylimääräisenä professorina 1949–1978. Hän oli Chicagon yliopiston tutkijaprofessorina 1947–1949 ja toimi Suomen itämaisen seuran sihteerinä 1940–1947 ja esimiehenä 1949–1967. Salonen oli Suomalaisen tiedeakatemian jäsen vuodesta 1950. Armas Salonen oli naimisissa kaksi kertaa: * 1943–1969 laulajatar Anne-Marie Rosenlöfin (k. 1969) kanssa * vuodesta 1970 Irja Myllymaan kanssa == Armas Salosen julkaisuja == === Teokset === * * * * * * * * * ===Suomennokset=== * Gilgamesh-eepos: Maailman vanhin sankaritaru, suom. Armas Salonen, 1943, Suomen itämaisen seuran kansantajuisia julkaisuja n:o 11, WSOY, * * Koraani. Suom. Jussi Aro, Armas Salonen ja Knut Tallqvist. Porvoo: WSOY, 1957. == Lähteet == == Aiheesta muualla == * *J. Stenbäck, Suomen itämaisen seuran kansantajuisia julkaisuja: Gilgamesh-eepos: maailman vanhin sankaritaru * Yleisradion Elävä arkisto: Kaksoisvirran maassa, professori Armas Salonen kertoo Baabelin nuorisosta Luokka:Helsingin yliopiston professorit Luokka:Suomalaiset assyriologit Luokka:Suomalaiset filologit Luokka:Vuonna 1915 syntyneet Luokka:Vuonna 1981 kuolleet Luokka:Suomalaiset professorit
Koiviston Auto Porvoo

Koiviston Auto Porvoo Oy (, lokakuuhun 2023 asti Porvoon Liikenne Oy - Borgå Trafik Ab) on Koiviston Auto -yhtymään kuuluva Porvoon seudun suurin linja- autoyritys. Sen perusti vuonna 1925 porvoolainen autoilija Runar Kjällman. Runar Kjällman kävi nuoruudessaan Helsingin Teknillisen koulun ja työskenteli sen jälkeen konepajoissa ja konemestarina Isnäsin sahalla Pernajassa. Vuonna 1925 hän sai liikenneluvan linjoille Porvoosta Isnäsiin ja Pirlaxiin. Vuonna 1930 Kjällman avasi linjat Porvoosta Helsinkiin ja Myrskylään. Linjaliikenteen ohella harjoittamastaan taksi- ja kuorma-autoliikenteestä Kjällman luopui vuonna 1934. Vuonna 1952 Kjällman muutti yrityksensä osakeyhtiöksi nimellä Borgå Trafik Ab, ja vuonna 1965 nimi muutettiin muotoon Ab Borgå Trafik – Porvoon Liikenne Oy. Vuonna 1983 yhtiöllä oli 13 linja-autoa ja Helsinkiin ja Artjärvelle suuntautuneiden kaukolinjojen ohella se oli mukana Porvoon kaupunkiliikenteessä.Linja-auto-lehti 5/1983, s. 48. Helsinki: Linja- autoliitto. Merkittävin osa yrityksen liikevaihdosta tulee Helsinki–Porvoo -reitiltä sekä Nesteen Kilpilahden öljynjalostamon työmatkaliikenteestä. Lisäksi yhtiöllä on linjoja Helsingistä Sipoon (Nikkilä) kautta Pornaisiin, Järvenpäähän ja Porvooseen. Yritys liikennöi myös valtaosaa Porvoon paikallis- ja seutuliikenteestä sekä reittejä muun muassa Myrskylän, Mäntsälän, Loviisaan ja Kouvolan suuntaan. Yhtiö on kasvanut muun muassa yritysostojen kautta, ainakin Koiviston Auto -yhtymän ostamat Lähilinjat Oy Keravalta ja Sipoon Linja Oy Sipoosta on yhdistetty Porvoon Liikenteeseen. == Lähteet == Luokka:Helsingin liikenne Luokka:Järvenpään liikenne Luokka:Kouvolan liikenne Luokka:Loviisan liikenne Luokka:Myrskylän liikenne Luokka:Mäntsälän liikenne Luokka:Pornaisten liikenne Luokka:Porvoon liikenne Luokka:Sipoon liikenne Luokka:Koiviston Auto
Traveling Wilburys Vol. 3

Traveling Wilburys Vol. 3 on Traveling Wilburys -yhtyeen elokuussa 1990 julkaistu albumi, jonka kaikki kappaleet ovat yhtyeen jäsenten tekemiä. Levy oli yhtyeen toinen.http://www.wilburys.info/disc.html Tuottajat ovat Spike ja Clayton Wilbury. Levyn kannessa on ohjeet Wilbury twistin tanssimiseen. == Kappaleet == # # # # # # # # # # # ==Kokoonpano== * Clayton Wilbury (Jeff Lynne) – akustinen kitara, basso, kosketinsoitin, laulu & taustalaulu * Spike Wilbury (George Harrison) – akustinen -ja sähkökitara, mandoliini, sitar, laulu & taustalaulu * Boo Wilbury (Bob Dylan) – akustinen kitara, huuliharppu, laulu & taustalaulu * Muddy Wilbury (Tom Petty) – akustinen kitara, basso, laulu & taustalaulu Muut muusikot * Jim Keltner – rummut & lyömäsoittimet * Jim Horn – saksofonit * Ray Cooper – lyömäsoittimet * Gary Moore – soolokitara kappaleessa "She's My Baby" == Lähteet == CD-levy 7599-26324-2 (Wilbury Records, 1990) Luokka:Vuoden 1990 albumit Luokka:Traveling Wilburysin albumit
Pähkinäpensaat

Pähkinäpensaat (Corylus) on koivukasveihin (Betulaceae) kuuluva suku. Pähkinäpensaat ovat kausivihantia pensaita tai puita. Niiden lehtiasento on vuorottainen ja lehdet ovat ruodillisia. Lehtilaidat ovat toissahaisia tai liuskaisia. Hedekukinnot ovat roikkuvia, lieriömäisiä norkkoja. Emikukat sijaitsevat puolestaan tiiviinä monikukkaisina rykelminä. Pähkinäpensaiden hedelmänä on pähkinä, jota kutsutaan yleisesti hasselpähkinäksi. Pähkinäpensaat ovat tuulipölytteisiä, ja niiden siitepöly aiheuttaa joillekin allergiaa. == Lajit == Pähkinäpensaisiin kuuluu 16 lajia.Plants of the World Online: Corylus L. Viitattu 20.11.2020. * Corylus americana – amerikanpähkinäpensas * Corylus avellana – euroopanpähkinäpensas eli pähkinäpensas ** Corylus avellana 'Contorta' – peikonpähkinäpensas * Corylus chinensis * Corylus colchica * Corylus colurna – turkinpähkinäpensas * Corylus cornuta – sarvipähkinäpensas * Corylus fargesii * Corylus ferox * Corylus heterophylla * Corylus jacquemontii * Corylus maxima – isopähkinäpensas * Corylus potaninii * Corylus sieboldiana – japaninpähkinäpensas * Corylus tibetica – tiibetinpähkinäpensas → luokitellaan lajin Corylus ferox muunnokseksi: C. ferox var. tibetica * Corylus wangii * Corylus wulingensis * Corylus yunnanensis == Lähteet == == Aiheesta muualla == * Finto: Kassu – Kasvien suomenkieliset nimet: Corylus * Suomen Lajitietokeskus: Pähkinäpensaat (Corylus) * Den virtuella floran: Hasslar Corylus * United States Department of Agriculture (USDA): Corylus *
Brigitte Becue

Brigitte Becue (s. 18. syyskuuta 1972 Oostende) on belgialainen uimari, joka osallistui uransa aikana neljiin olympialaisiin, alkaen vuodesta 1988. Hänen paras sijoituksensa olympialaisissa oli seitsemäs sija 200 metrin rintauinnissa vuonna 1996. Becue saavutti uransa aikana yhden MM-pronssin (vuonna 1994) sekä yhdeksän mitalia pitkän radan EM-kilpailuissa ja kolme mitalia lyhyen radan EM-kilpailuissa. Pitkän radan Euroopan-mestaruuden Becue voitti 200 metrin rintauinnissa Sheffieldissä 1993 sekä 100 metrin ja 200 metrin rintauinnissa Wienissä 1995. Lyhyen radan Euroopan-mestaruuden hän voitti 100 metrin rintauinnissa Sheffieldissä 1998 ja Lissabonissa 1999 == Lähteet == Luokka:Belgialaiset uimarit Luokka:Vuonna 1972 syntyneet Luokka:Elävät henkilöt
Adium

Adium on yleinen pikaviestintäohjelma OS X:lle. Adiumiin on myös mahdollista ladata erilaisia laajennuksia, joilla voi esimerkiksi muuttaa keskusteluikkunan tai kontaktilistan ulkonäköä. Eri kielivaihtoehtoja Adiumissa on yli 20 mukaan lukien suomi. Adium käyttää Cocoa- ohjelmointirajapintaa. == Historia == Adiumin loi alun perin opiskelija Adam Iser. Ensimmäinen versio Adiumista (1.0) julkaistiin syyskuussa 2001. Tämä tuki vain AOL Instant Messengeriä. Adiumin versioluvut ovat siitä lähtien olleet epäloogisessa järjestyksessä. Siihen kuitenkin tuli joitakin uudistuksia aina versioon 1.6 asti, kunnes Adiumin kehitysryhmä aloitti kaiken alusta, suunnitelmana tehdä useaa eri protokollaa tukeva pikaviestintäohjelmaa. Tämän version piti olla versio 2.0, mutta isojen muutosten takia ohjelma päätettiin nimetä "Adium X":ksi. Versionumerointi alkoi esijulkaistusta Adium X 0.50, ja versionumerointi jatkui normaalina aina 0.89.1 versioon asti. Kuitenkin kehittäjät päättivät vaihtaa nimen takaisin Adiumiin ja Adium 1.0 julkaistiin 2. helmikuuta 2007. Suurimpana uudistuksena oli tuki monelle muulle pikaviestiprotokollalle mm. ICQ, MSN Messenger, Yahoo! Messenger, ja Jabber/XMPP (mukaan lukien Google Talk). Adium on tullut tunnetuksi Macintosh-yhteisössä muun muassa Applen käytettyä sitä verratessa Mac Pron ja Power Mac G5 Quadin suoritustehoja Xcode 2.3:ssa. Tällä hetkellä uusin versio Adiumista on 1.4.2. == Tuetut protokollat == Adium tukee seuraavia protokollia:Tuetut protokollat * OSCAR-protokolla, jota käyttävät mm. AIM, MobileMe ja ICQ palvelut * XMPP (Jabber), jota käyttävät mm. Google Talk ja LiveJournal-palvelut * Windows Live Messenger * Yahoo! Messenger * Bonjour * MySpaceIM * Gadu-Gadu * Novell GroupWise * Lotus Sametime * Facebook Chat * IRC (betavaiheessa) * Twitter (betavaiheessa) Laajennuksien avulla on mahdollista laajentaa tuettujen protokollien määrää. == Lähteet == == Aiheesta muualla == * Adiumin viralliset kotisivut * Adium Xtras * Adiumin virallinen foorumi Luokka:MacOS-ohjelmat Luokka:Pikaviestintäohjelmat Luokka:Vapaat ohjelmistot
Haikara (albumi)

Haikara on Haikara-yhtyeen vuonna 1972 ilmestynyt esikoisalbumi. == Kappaleet == # # # # # Haikara: Haikara-CD-levyn kansilehden tiedot (Fazer 3984-22253-2). ==Kokoonpano== Haikara * Vesa Lehtinen - laulu, tamburiini, lehmänkello, Eberhard Faber 1146 No 2 * Vesa Lattunen - laulu, sähkökitara, akustinen kitara, piano, urut, basso * Harri Pystynen - huilu, tenorisaksofoni * Timo Vuorinen - sähköbasso * Markus Heikkerö - rummut, putkikello, triangeli Avustajat *Matti Tuhkanen, Seppo Peltola, Kaj Bäcklund, Stan Mircea, Markku Johansson Tuotanto *Tuotanto – Heikki Virtanen *Äänitys – Jouko Ahera *Etukannen maalaus (”II katoava metsästys”) – Markus Heikkerö *Layout – Markus Heikkerö ja Harri Hietala *Valokuvat – Harri Hietala == Lähteet == == Aiheesta muualla == * Ylen Elävä arkisto: Haikara: Manala (live 1972) Luokka:Vuoden 1972 albumit Luokka:Vuoden 1972 esikoisalbumit Luokka:Haikaran albumit
Geafar

Geafar on Haikara-yhtyeen vuonna 1974 ilmestynyt toinen studioalbumi. == Kappaleet == # # # # # CD-version bonuskappaleet (ektro 006 cd) # * # # # ==Kokoonpano== * Vesa Lattunen – laulu, kitara, piano, klavinetti, tamburiini, triangeli, lehmänkello (1-9) * Auli Lattunen – laulu (1-6) * Harri Pystynen – huilu, saksofoni (1-9) * Timo Vuorinen – basso (1-5) * Markus Heikkerö – rummut, timpani, lyömäsoittimet, marakassit, triangeli (1-5) * Jorma Nikulainen - (kappale 6) * Hannu Rontu - (kappale 6) * Eljas Holm - (kappale 6) == Lähteet == == Aiheesta muualla == * Geafar discogs.com -sivustolla Luokka:Haikaran albumit Luokka:Vuoden 1974 albumit
Mainadit

Mainadit (, ) eli bakkhantit (myös bakkantit, , ) olivat kreikkalaisessa mytologiassa naispuolisia viininjumala Dionysoksen eli Bakkhoksen (lat. Bacchus) seuraajia. Nimitys käännetään kirjaimellisesti "raivoisiksi", mutta heitä ei tule sotkea raivottariin. Heidät tunnettiin villeinä, raivoisina naisina, joille oli turha yrittää puhua järkeä. Dionysos-myytti inspiroi naisia hurmiolliseen vimmaan, jossa he purkivat mielihalunsa ylenpalttiseen määrään väkivaltaa, verenvuodatusta, sukupuoliakteja, juopumusta ja vahingontekoja. Mainadit kuvataan usein seppelöityinä viinilehvillä, peurannahkaan pukeutuneena, Thyrsos-sauva kädessään ja tanssimassa hillittömästi. Euripideen näytelmässä Bakkhantit thebalaiset mainadit murhaavat kuningas Pentheuksen hänen kiellettyään Dionysoksen palvonnan. Dionysos, joka oli itse Pentheuksen serkku, houkutteli Pentheuksen metsään, missä mainadit repivät hänet kappaleiksi. Myös Orfeuksen tappoi joukko mainadeja. == Aiheesta muualla == Luokka:Kreikkalainen mytologia
Iso lintu (albumi)

Iso lintu on Haikara-yhtyeen vuonna 1975 ilmestynyt kolmas studioalbumi. Albumi ilmestyi Satsanga-levymerkillä. Rocket Records julkaisi albumista cd- painoksen syyskuussa 2013. Haikara siirtyi albumilla jossain määrin suoraviivaisemman rockin suuntaan. Iso lintu sai ristiriitaisen vastaanoton, eikä myynyt yhtyeen aiempia levyjä paremmin. Albumin ilmestymisen jälkeen Haikara hajosi taiteellisiin erimielisyyksiin.Haikara: Iso lintu -CD:n kansilehti (kirjoittanut Juha Rantala) == Kappaleet == A-puoli # # # # B-puoli # * # # # # == Lähteet == ==Aiheesta muualla== * Iso lintu discogs.com -sivustolla * Rocket Recordsin albumin esittelysivu Luokka:Haikaran albumit Luokka:Vuoden 1975 albumit Luokka:Satsanga Recordsin albumit
Heinrich Harries

Heinrich Harries (9. syyskuuta 1762 Flensburg – 28. syyskuuta 1802) oli pappi Schleswigissä, silloisessa Tanskan herttuakunnassa. Hän on kirjoittanut "Heil dir im Siegerkranzin", josta tuli Saksan keisarikunnan hymni. Teologian opintonsa suoritettuaan Harries asui synnyinkaupungissaan Flensburgissa vuosina 1786–1790. Hän toimi tuolloin toimittajana Flensburger Wochenblatt -lehdessä, kunnes 1790 vihittiin papiksi Sieverstedtiin. Vuodesta 1794 Harries toimi pappina Bruggessa. Luokka:Saksalaiset teologit Luokka:Saksalaiset papit Luokka:Saksalaiset sanoittajat Luokka:Vuonna 1762 syntyneet Luokka:Vuonna 1802 kuolleet
Bombastium

Bombastium on kuvitteellinen alkuaine, jonka Carl Barks keksi Aku Ankka -tarinaansa Kylmä kauppa (Cold Bargain, 1957). Tarinan mukaan alkuaine on maailman harvinaisin. Sitä on olemassa vain pieni kokoonpuristettu pallo, joka on pidettävä jäässä ettei se haihtuisi kaasuksi. Aine on peräisin Korppikaivoksilta () Kongosta. Nimi bombastium viitannee englannin sanaan bombast ’mahtipontisuus’. Kylmän kaupan alussa bombastiumpallosta käydään kiivas huutokilpa Ankkalinnan huutokauppakamarilla, sillä sen toivotaan omaavan taloudellisesti huomattavia käyttömahdollisuuksia. Eräs huutaja toivoo sähköistävänsä sillä tehtaansa, toinen koko kotimaansa. Huutokilvassa Brutopian valtion edustaja tarjoaa biljoona Yhdysvaltain dollaria ja kaikki maan viisi tiskiallasta, mutta Roope Ankka voittaa kilvan tarjottuaan biljoonan ja kuusi tiskiallasta. Aku Ankan taskukirjassa julkaistussa tarinan suomennoksessa kauppaa käydään tiskialtaiden sijaan televisioilla. Roope palkkaa tiedemiehiä tutkimaan bombastiumia ja lopulta selviää, että yhden bombastiumatomin lisääminen tynnyriin vettä tuottaa lopputuloksena tynnyrillisen jäätelöä. Jäätelön maku vaihtelee tynnyreittäin. Mainittuja makuja ovat muun muassa pistaasi, persikka, granaattiomena, ananas, kirsikka ja kookospähkinä. Tiedemiesten mukaan alkuaineelle ei ole mitään muuta mahdollista käyttöä. Tarinan päätteeksi Jädekunkku Oy () tarjoutuu ostamaan Roopen bombastiumpallon kahdella biljoonalla dollarilla. Don Rosan Talon kokoisessa vastustajassa bombastiumpallo on säilössä rahasäiliön keittiön pakastimessa ja tarinassa Musta ritari slurppaa jälleen se on osana Roopen aarrekokoelman näyttelyä Ankallismuseossa, joten ilmeisesti Rosan tulkinnan mukaan Roope ei myynytkään kallisarvoista ainetta Jädekunkku oy:lle vaan säilytti sen yhtenä ”trofeistaan”. == Lähteet == * === Viitteet === Luokka:Aku Ankka -sarjakuvan maailma Luokka:Kuvitteelliset aineet ja materiaalit en:Duck universe#Bombastium
Päälävistäjä

Päälävistäjä eli päädiagonaali muodostuu niistä neliömatriisin alkioista, jotka ovat suoralla matriisin vasemmasta yläkulmasta oikeaan alakulmaan. Esimerkiksi matriisissa :\begin{bmatrix} 1 & 0 & 0\\\ 0 & 1 & 0\\\ 0 & 0 & 1\end{bmatrix} ykköset ovat päädiagonaalilla. Matriisin A päälävistäjän muodostavat siis alkiot a_{ii} ts. ne alkiot, joiden rivi- ja sarakeindeksit ovat yhtä suuret. Matriisia, jonka päälävistäjän ulkopuoliset alkiot ovat nollia, kutsutaan lävistäjämatriisiksi eli (pää)diagonaalimatriisiksi. Matriisin päälävistäjän alkioiden summaa puolestaan kutsutaan matriisin jäljeksi. Päälävistäjän lisäksi matriisilla on myös muita diagonaaleja, jotka kulkevat vastaavaan tapaan vinosti matriisin läpi ylhäältä vasemmalta alas oikealle. == Lähteet == ==Kirjallisuutta== * Luokka:Lineaarialgebra
Thyrsos

Thyrsos, johon viitataan myös nimellä Bakkhon, oli kreikkalaisessa mytologiassa Dionysoksen uskonnollisiin seremonioiden toimituksiin pyhitetty sauva. Näita sauvoja kantoivat mainadit. Muodoltaan thyrsos on samantapainen kuin valtikka, ja koska jumalaa pidettiin vitaalisena, tuli hänen sauvastaan falloksen vertauskuva Thyrsoksen fenkolivarren ympärille oli usein kiedottu muratteja, mutta sen päähän kuului aina suurikokoinen pinjan käpy.Euripides: "Bakkantit", 405 eaa. Sitä pidetään vastakohtien symbolina, jossa kohtaavat kävyn edustama metsämaa ja fenkolin symboloima maanviljely. Alkuaan sauvana esitettiin monimetriseksi kasvava Ferula narthex -kasvi. Sellaisen avulla Prometheuksen kerrotaan kähveltäneen jumalilta tulen ja tuoneen sen ihmisille. ==Lähteet== == Aiheesta muualla == Luokka:Kreikkalainen mytologia
Camp Al-Adala

Camp Al-Adala, Camp Justice tai Camp Banzai on Yhdysvaltojen johtaman liittouman käyttämä sotilastukikohta Tigris-joen rannalla Khadimiyassa, Bagdadin koillisosassa Irakissa. Tukikohta luovutettiin myöhemmin irakilaisille, ja se on Irakin armeijan ja poliisivoimien yhteishallinnassa. BBC News 28.12.2005 Adalan tukikohta on Irakin poliisin ja armeijan yhteinen alue lähellä Tigris-jokea. Sodan jälkeen se oli Yhdysvaltojen armeijan käytössä ja sitä kutsuttiin nimellä Camp Justice. Yhdysvaltojen armeijan sotilaat nimesivät tukikohdan alun perin Camp Banzaiksi, mutta syyskuussa 2004 nimi muutettiin muotoon Camp Justice (Oikeuden leiri), koska haluttiin välttää irakilaisia provosoivia termejä osana maan rauhoittamispyrkimyksiä. Tukikohdassa on vankila, jossa arvioidaan olevan toistasataa vastarintaliikkeen tukemisesta epäiltyä vankia. Laitoksessa tapahtui useita ihmisuhreja vaatinut pakoyritys joulukuussa 2005. BBC News 28.12.2005 Ainakin yhdeksän ihmistä kuoli yrityksessä paeta irakilaisesta vankilasta Bagdadissa sijaitsevassa tukikohdassa, viranomaiset sanoivat. Yhdysvaltojen armeijan edustaja sanoi neljän vartijan ja neljän vangin, sekä yhden tulkin kuolleen Adalan tukikohdassa Khadimiyassa, mutta eri lähteistä on kerrottu jopa 20 saaneen surmansa. Irakin entinen presidentti Saddam Hussein, hänen velipuolensa Barzan Ibrahim al-Tikriti ja vallankumousistuimen puheenjohtaja Awad Hamed al-Bandar teloitettiin hirttämällä Camp al-Adalassa joulukuussa 2006 ja tammikuussa 2007. == Lähteet == Luokka:Irakin rakennukset ja rakennelmat Luokka:Irakin sota
Gustaf von Numers

Gustaf Adolf von Numers (21. maaliskuuta 1848 Maksamaa – 6. helmikuuta 1913 Kannus) oli suomenruotsalainen näytelmäkirjailija. ==Henkilötietoja== Gustaf von Numersin vanhemmat olivat tilanomistaja Lorentz August von Numers (1818–1868) ja Johanna Gustafva Malin (k. 1849) Luettu 9.10.2016. ja puoliso vuodesta 1875 Lovisa Eleonora Roos. Von Numers tuli ylioppilaaksi Vaasassa 1869. Isänsä kuoltua hän sai 1868 huomattavan perinnön, jolla hänen oli tarkoitus rahoittaa jatko-opintonsa yliopistossa. Hän muutti Helsinkiin, mutta ei opiskellut vakavasti. Vuonna 1871 hän matkusteli Ruotsissa ja Norjassa. Hän vuokrasi maatilan Ilmajoelta 1874 ja oli vuodesta 1883 rautatievirkailijana Pännäisten asemalla. Tuolloin hän alkoi kirjoittaa. Hänestä tuli asemapäällikkö 1888, mutta 1903 hän joutui eroamaan virastaan. Hän työskenteli Heinävedellä 1905–1907 ja sitten viimeksi asemapäällikkönä Kannuksessa 1907–1913.Ylioppilasmatrikkeli 1853–1899 ==Kirjallinen tuotanto== Von Numers kirjoitti näytelmiä aluksi Kaarlo Bergbomin ohjauksessa. Hänen päätyönsä ja läpimurtoteoksensa oli näytelmäsovitus Elinan surmasta. === Teokset === * Eerikki Puke, esitettiin 1888, ilmestyi 1892 * Tuukkalan tappelu, 1889 (Striden vid Tuukkala), ilmestyi 1893 * Kuopion takana, 1890, ilmestyi 1891, (alkuteos Bakom Kuopio) * Elinan surma, 1891, ilmestyi 1908 (alkuteos Klas Kurck och liten Elin) * Uusi pirtti, 1893 (alkuteos Nystudansen) * Pastori Jussilainen, 1895 (alkuteos Pastor Jussilainen) * Valitut teokset, 1923–1924 Joukko von Numersin näytelmiä jäi keskeneräisiksi, kuten Skjalf, Biskop Thomas ja Kåmmerserådets Viva. Myöhemmin viimeisteltiin, esitettiin ja painettiin Nystundansenin (1893) ohella Utan präst (1894), Snälla flickor (1897) ja Tuukan poika (suomennettu 1902). == Palkinnot == * Valtion kirjallisuuspalkinto 1891 ==Lähteet== == Aiheesta muualla == * Vapaasti ladattavia Gustaf von Numersin e-kirjoja Projekti Lönnrotilta ja Project Gutenbergilta * Gustaf von Numers (1848–1913) * * Kannuksen rautatieaseman henkilökuntaa vuonna 1909, kuvassa asemapäällikkö ja kirjailija Gustaf von Numers perheineen, Suomen Rautatiemuseon kuvakokoelma (Finna) Luokka:Suomalaiset näytelmäkirjailijat Luokka:Suomalaiset virkamiehet Luokka:Vuonna 1848 syntyneet Luokka:Vuonna 1913 kuolleet
Nilpotentti matriisi

Nilpotentti matriisi on sellainen n×n-neliömatriisi, että jollakin kokonaisluvulla q :A^q = O\,, missä O on nollamatriisi. Esimerkiksi matriisi : N = \begin{bmatrix} 0 & 1 & 0 & 0\\\ 0 & 0 & 1 & 0\\\ 0 & 0 & 0 & 1\\\ 0 & 0 & 0 & 0 \end{bmatrix}. on nilpotentti, sillä N^4 = O. == Ominaisuuksia == Nilpotentilla n×n-matriisilla M on seuraavat ominaisuudet: # Pienin kokonaisluku q, jolla M^q = O on pienempi tai yhtä suuri kuin n. # Matriisi M on nilpotentti jos ja vain jos sen kaikki ominaisarvot ovat nollia. # Matriisin M karakteristinen polynomi on \lambda^n. # Sekä matriisin M jälki että sen determinantti ovat nollia. Lisäksi * Jokainen kolmiomatriisi, jonka päälävistäjän alkiot ovat nollia on nilpotentti. == Katso myös == *Idempotentti matriisi Luokka:Matriisit
Liigaploki

LiigaPloki Pihtipudas on pihtiputaalainen naisten Lentopallon Mestaruusliigaa pelaava joukkue. LiigaPloki on lentopalloseura Pihtiputaan Plokin edustusjoukkue. Kausi 2022-2023 oli seuran 20. Mestaruusliigassa. Pihtiputaan Ploki ry on vuonna 1995 perustettu lentopallon erikoisseura. Seura perustettiin yhdistämällä Alvajärven Ryhdin, Muurasjärven Murron, Pihtiputaan Tuiskun ja Pihtiputaan Urheilijoiden lentopallotoiminta. Junioritoiminnalla aloittanut seura on kehittynyt tunnustetuksi lentopallon osaajaksi Suomessa. Seuran naisten edustusjoukkue nousi Suomen korkeimmalle sarjatasolle, SM- liigaan kaudeksi 2003–2004. Liigassa joukkue on noussut yhdeksi kärkijoukkueista. Kauden 2007–2008 alusta alkaen Ploki:n edustusjoukkue muutti nimensä Pislaplokiksi. Pislaploki nimellä pelattiin kauteen 2012–2013 saakka, jonka jälkeen seuran edustusjoukkue esiintyy nimellä LiigaPloki Pihtipudas. Nimi Ploki tulee lauseesta: Pihtiputaan lentopallo on kovassa iskussa. == Saavutukset == * SM-pronssia 2006 * Suomen Cup-kultaa 2019 == Aiheesta muualla == *Edustusjoukkueen sivut *Ploki Pihtipudas - Seuran sivut Luokka:Suomalaiset naisten lentopalloseurat Luokka:Pihtipudas
Tummalahnanruoho

Tummalahnanruoho (Isoëtes lacustris) on lahnanruohokasvien heimoon kuuluva, veden alla kasvava erilaisitiöinen vesisanikkainen. == Ulkonäkö ja koko == Monivuotisen tummalahnanruohon varsi on lyhyt, pysty ja mukulamainen. Juuret ovat ruskeita. Tummanvihreät, ontot ja jokseenkin suorat lehdet kasvavat tiheänä ruusukkeena. Lehdet ovat 3–15 cm pitkiä ja 1–3 mm leveitä, suora- tai käyräkärkisiä, kielekkeellisiä, äimämäisiä ja lyhytsuippuisia. Jäykät lehdet jäävät vedestä nostettaessa haralleen. Isoitiöpesäkkeet ovat uloimpien lehtien tyvillä tupeksi levinneen kannan suojissa. Kooltaan ne ovat 0,5–0,7 mm, epäsäännöllisen harjuisia ja likaisenvalkoisia. Pikkuitiöpesäkkeet sijaitsevat keskimmäisten lehtien tyvillä. Suomessa tummalahnanruohon itiöt valmistuvat heinä-syyskuussa.Retkeilykasvio 1998, s. 40.Otavan värikasvio 2005, s. 30. Tummalahnanruoho muistuttaa hyvin paljon vaalealahnanruohoa (Isoëtes echinospora). Lajit voivat myös risteytyä keskenään.Den virtuella floran: Styvt braxengräs Viitattu 1.9.2011. == Levinneisyys == Tummalahnanruoho on eurooppalainen laji, jonka päälevinneisyysaluetta ovat Tanska, Norja, Ruotsi, Suomi, Venäjän Karjala, Skotlanti ja Irlanti. Lisäksi sitä tavataan muualla Euroopassa harvinaisena siellä täällä Pohjois-Espanjasta Länsi-Venäjälle sekä Islannissa. Euroopan ulkopuolella lajia on tavattu Grönlannissa ja Japanissa. Suomessa tummalahnanruohoa kasvaa paikoitellen yleisenä koko maassa. Laji on kuitenkin harvinaistunut 1900-luvulla.Lampinen, R. & Lahti, T. 2011: Kasviatlas 2010: Tummalahnanruohon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 1.9.2011. == Elinympäristö == Tummalahnanruoho kasvaa vesistön pohjassa melko syvässä vedessä, toisinaan yli metrin syvyydessä kovalla mineraalimaapohjalla. Tyypillisiä kasvuvesistöjä ovat karunpuoleiset kirkasvetiset järvet. Joskus lajia esiintyy vähäsuolaisessa murtovedessä ja hitaasti virtaavissa joissa. == Käyttö == Tummalahnanruohoa kasvatetaan myös akvaariokasvina.Aquahoito.info Viitattu 1.9.2011. == Lähteet == * * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2022: Tummalahnanruohon (Isoëtes lacustris) levinneisyys Suomessa. Luokka:Lahnanruohokasvit Luokka:Akvaariokasvit
Frank Steunenberg

Frank Steunenberg (8. elokuuta 1861 – 30. joulukuuta 1905) oli Idahon osavaltion neljäs kuvernööri. Hän toimi virassa vuosina 1897–1901. Edeltäjä oli William J. McConnell ja seuraaja Frank W. Hunt. Steunenberg syntyi Keokukissa, Iowassa. Hän lopetti koulun 16-vuotiaana ja ryhtyi kirjanpainajan apuriksi. Myöhemmin Steunenberg julkaisi sanomalehteä Knoxvillessä ennen siirtymistään Idahon Caldwelliin. == Poliittinen ura == Steunenberg aloitti poliittisen uransa Caldwellissä. Hän pääsi Idahon osavaltion ensimmäiseen lainsäädäntäelimeen vuonna 1890. Steunenberg oli vuoden 1896 kuvernöörinvaaleissa sekä demokraattien että lyhytikäisen populistipuolueen ehdokas. Voitettuaan vaalit hän nousi Idahon ensimmäiseksi ei- republikaaniseksi kuvernööriksi. Hän ei ollut ehdolla enää 1900. == Murha == Steunenberg joutui salamurhan uhriksi Caldwellin-asuntonsa ulkopuolella joulukuussa 1905. Välittömästi pidätettiin Harry Orchard, jonka liittolaisiksi epäillyt Bill Haywood, Charles Moyer ja George Pettibone poliisi otti kiinni helmikuussa 1906. Valtakunnallista huomiota saanut oikeudenkäynti alkoi Boisessa 1907. Aiemmin pidätetyt Haywood, Moyer ja Pettibone saivat vapauttavat tuomiot, koska heitä vastaan ei ollut riittävästi todisteita. Orchard sai erillisessä oikeudenkäynnissä elinkautisen vankeusrangaistuksen ja menehtyi vuonna 1954 vapautumatta koskaan. Luokka:Idahon kuvernöörit Luokka:Yhdysvaltalaiset henkirikosten uhrit Luokka:Vuonna 1861 syntyneet Luokka:Vuonna 1905 kuolleet
Tuhkamaa

Tuhkamaa on Haikara-yhtyeen vuonna 2001 ilmestynyt viides, ja viimeiseksi jäänyt albumi. == Kappaleet == Kaikki kappaleet säveltänyt Vesa Lattunen sekä sanoittanut Rauli Nordberg ja Risto Lahtinen.http://www.discogs.com/Haikara- Tuhkamaa/release/1323814 # # # # # # # # ==Kokoonpano== * Vesa Lattunen – laulu, kitarat, kosketinsoitin * Tommi Mäkinen – basso * Jukka Teerisaari – rummut * Hannu Kivilä – sello * Kuja Salmi – lyömäsoitin * Pekka Virtanen – sitar, kosketinsoitin * Saara Hedlund – laulu * Jan Schaper – laulu, saksofoni ==Lähteet== Luokka:Haikaran albumit Luokka:Vuoden 2001 albumit
Yksikkömatriisi

Yksikkömatriisi eli identiteettimatriisi on diagonaalimatriisi, jonka päälävistäjän alkiot ovat ykkösiä ja muut nollia. ==Yksikkömatriisin merkitseminen== Identiteettimatriisi toimii neliömatriisien renkaan ykkösalkiona. n×n -identiteettimatriisia merkitään I_n tai vain I, jos n:n arvosta ei ole epäselvyyttä. Matriisirenkaiden \mathcal{M}_1, \mathcal{M}_2, \ldots , \mathcal{M}_n identiteettimatriisit ovat : I_1 = \begin{bmatrix} 1 \end{bmatrix} ,\ I_2 = \begin{bmatrix} 1 & 0 \\\ 0 & 1 \end{bmatrix} ,\ I_3 = \begin{bmatrix} 1 & 0 & 0 \\\ 0 & 1 & 0 \\\ 0 & 0 & 1 \end{bmatrix} ,\ \cdots ,\ I_n = \begin{bmatrix} 1 & 0 & \cdots & 0 \\\ 0 & 1 & \cdots & 0 \\\ \vdots & \vdots & \ddots & \vdots \\\ 0 & 0 & \cdots & 1 \end{bmatrix} Yksikkömatriisi voidaan kirjoittaa myös diagonaalimuodossa :I = \textrm{diag}(1,1,\ldots,1) tai Kroneckerin deltan avulla :I = \delta_{ij}\,. ==Yksikkömatriisin ominaisuuksia== Matriisien A ja B kanssa identiteettimatriisille on voimassa :AI = A\, ja :IB = B\, lisäksi käänteismatriisin määritelmän mukaan :AA^{-1} = A^{-1}A = I\,, jos A on säännöllinen. Identiteettimatriisin determinantti on 1. Identiteettimatriisi on selvästi ortogonaalinen. Identiteettimatriisin i:s sarake on yksikkövektori ei. Nämä yksikkövektorit ovat identiteettimatriisin ominaisvektorit. Niitä vastaava ainoa ominaisarvo on 1, jonka kertaluku n×n -identiteettimatriisilla on n. Myös n×n -identiteettimatriisin jälki on n. Identiteettimatriisi on yksi binäärimatriiseista. ==Katso myös== * Ykkösmatriisi ==Lähteet== == Aiheesta muualla == * Yksikkömatriisi PlanetMathissa Luokka:Matriisit
Harry Orchard

Harry Orchard (1867–1954) oli Idahon kuvernöörin Frank Steunenbergin salamurhaaja. Hänet tunnetaan myös nimillä Albert Horsley ja Thomas Hogan. Orchard oli syntyjään kanadalainen. Hän oli kotoisin Ontariosta ja lähti sittemmin isänsä maatilalta etsimään töitä Yhdysvalloista. Orchard saapui Idahon osavaltioon, jossa hän työskenteli paikallisessa kaivoksessa Burkessa. ==Steunenbergin murha== Orchard murhasi entisen kuvernööri Steunenbergin 30. joulukuuta 1905. Steunenberg oli talonsa ulkopuolella, kun sinne oli asennutettu pommi, jonka laukaisu aiheutti hänen kuolemansa. Pinkertonin etsivätoimiston James McParland alkoi selvittää henkirikosta. Etsivä oli ollut alun alkaen vakuuttunut siitä, että jutun takana olivat Western Federation of Minersin johtajat. McParland pidätti Orchardin hotellihuoneesta, josta löytyi dynamiittia. Orchard kirjoitti tapahtuneesta selvityksen, josta hänelle lupailtiin lievennettyä tuomiota. Hän ilmoitti toimineensa salaliitossa Bill Haywoodin, Charles Moyerin ja George Pettibonen kanssa. Poliisi pidätti heidät helmikuussa 1906. Oikeudenkäynnit kestivät kolme kuukautta. Hayward, Moyer ja Pettibone saivat kukin vapauttavan tuomion todisteiden vähyyden ansiosta. Orchard sai elinkautisen ja kuoli vankeudessa 1954.http://www.spartacus- educational.com/USAorchard.htm ==Lähteet== Luokka:Kanadalaiset murhaajat Luokka:Kanadalaiset elinkautisvangit Luokka:Vuonna 1867 syntyneet Luokka:Vuonna 1954 kuolleet
Nollamatriisi

Nollamatriisi on n×m-matriisi, jonka kaikki alkiot ovat nollia. Se toimii matriisien renkaan \mathcal{M}_{n\times m} nolla-alkiona eli identiteettinä yhteenlaskun suhteen. Nollamatriiseja ovat esimerkiksi : O_{1,1} = \begin{bmatrix} 0 \end{bmatrix} ,\ O_{2,2} = \begin{bmatrix} 0 & 0 \\\ 0 & 0 \end{bmatrix} ,\ O_{2,3} = \begin{bmatrix} 0 & 0 & 0 \\\ 0 & 0 & 0 \end{bmatrix} ,\ Yhteenlaskussa nollamatriisille pätee :O + A = A + O = A\, ja kertolaskussa :AO = O\, ja :OB = O\, Nollamatriisi on selvästi nilpotentti ja singulaarinen ja sekä sen jälki että determinantti ovat nollia. Nollamatriisia vastaava lineaarikuvaus vektoriavaruudessa V kuvaa kaikki V:n alkiot nollavektoriksi. == Lähteet == ==Kirjallisuutta== * * Luokka:Matriisit Luokka:Nolla